
Constanţa: „... pe toate ecra 


Anastasia și D.R.C.D.F.-ul 


Vă scrie vechea dumneavoastră cunoștință, abonata 
„Anastasia“. După patru luni de la expedierea scrisorii mele 
adresată dumneavoastră, pierdusem orice speranță că ea 
a trezit vreun ecou — şi cînd colo, surpriză! Publicati un 
extras din ea, apoi în numărul 9/1968 răspunsul D.R.C.D.F.-u- 
lui la o serie de reproșuri ce i-am adresat prin intermediul 
dumneavoastră. Dacă nu urmez sfatul tov. director adjunct 
Ovidiu Andrei de a mă adresa direct instituţiei ce cu onoare 
conduce, este pentru cë în această scrisoare intentionez së 
tratez mai multe subiecte. Analizind răspunsul dinsului 
la sezisările mele, am următoarele obiectiuni de făcut: 

1) Faptul că „O fată fericită“ a fost ales dintre 15 filme 
ale lui Elvis Presley, „unul dintre cei mai circulati (?) inter- 
preti de muzică uşoară“, invocat ca justificare a achiziţionării 
acestei pelicule, mă nedumereşte. Era oare absolut necesar 


sË 


să ruleze „Planeta maimuţelor'“ f: 


pă pa 


nele 
să-l si vedem pe Elvis Presley (pe care-l auzim destul la 
posturile noastre de radio si pe care subsemnata îl ascultă 
chiar cu plăcere) despre care nu am auzit vreodată și nu am 
citit nicăieri că ar fi şi un actor de talent? A-i arăta figura 
cam inexpresivă într-un film submediocru, este — după 

vura mea — un prost serviciu pe care D.R.C.D.F.-ul 
-| face. 

2) Aştept să văd „Becket“ în decembrie. Eu am avut 
răbdare din februarie, aşa că ce mai contează două luni în 
plus? Dacă însă e vorba de o simplă promisiune, voi reveni 
(după ce, între timp, aminarea își va fi atins scopul si sub- 
semnata va fi vizionat spectacolul cu această piesă la Teatrul 
Naţional; dar nu știu spre binele cui va fi...). _ 

3) După cîte îmi aduc aminte, am întrebat de ce seriile 
IH și IV ale filmului „Război si pace” au fost retrase de pe 
ecranul sălii ,,Patria” după cîteva zile de vizionare: mi s-a 
răspuns numai la partea a doua a întrebării (de ce nu a fost 
reprogramat). 

4) D.R.C.D.F.-ul susține că multe din filmele unor realiza- 
tori celebri, în pofida formei lor artistice valoroase, tratează 
subiecte care nu justifică difuzarea lor. Ce ne facem atunci 
cu zecile de ineptii care rulează la noi fără a avea măcar 
scuza unei forme artistice izbutite? (Mă feresc să dau exem- 
ple fiindcă am un prea mare „embarras du choix"). 

Pentru a încheia polemica mea cu D.R.C.D.F.-ul subliniez 
că aştept cu interes articolul mai amplu promis la sfîrșitul 
scrisorii toy. director O. Andrei. (N.R.: Între timp, după 
cum ati putut observa, redacția a avut o masă rotundă 
cu conducerea acestei instituții; sinteti mulțumită de răspun- 
surile primite?). 

„Personal, mărturisesc cu stringere de inimă că trecînd 
în revistă filmele româneşti pe care le-am văzut, pot declara 
reușite numai două: „Pădurea spînzuraților" şi „Duminică 
la ora 6“ (deși, dacă mă gîndesc bine, si ele au unele lipsuri). 


Dar cînd vreau să acord titlul de „cel mai prost“, nu ştiu - 


la care să mă opresc. Fiind în principiu împotriva ecrani- 
zării unor opere literare, procedeu sortit eșecului (lucru 
verificat recent cu foiletonul TV „Forsyte Saga”) consider 
cë filmul romënesc are nevoie de scenarii originale scrise 
de oameni care se uitë in jurul lor si inteleg realitatea pe 
care o trăim. Nu avem nevoie de baruri, telefoane albe si 
yachturi, pentru că ele deformează realitatëa cotidiană, 
ridicînd excepţia la rangul de generalitate. Cum se explică 
succesul noului val cehoslovac, care erau calitățile filmelor 
poloneze din epoca de glorie, prin ce se impune noul cinema 
maghiar, dacă nu prin abordarea curajoasă, lucidă, dură 
chiar, a unor probleme de stringentă actualitate? Speranța 
filmului românesc, după părerea mea, este documentarul, 
De acolo va veni, sper, suflul innoitor care va cobori cinema» 
tografia românească din „sferele înalte” unde acryl rarefiat 
al lipsei de idei şi al îndepărtării de viață au anemiat»o... 


ANASTASIA 


N.R.: Documentarul privit ca „o speranţă pentru cinematoi 
grafia noastră” ni se pare oidee prețioasă. N-ati vrea s-o 
dezvoltați? Reveniti. 


kt . 


Să spunem lucrurilor pe nume... 


Am vizionat mai toate filmele româneşti dintr-o datorie 
pur cetățenească, Pot afirma că am încheiat o perioadă 
experimentală necesară oricărei școli. de film, mai ales 
atunci cînd se vrea naţională. Ca să fac o caracterizare a 
acestei perioade este suficient să afirm că prea puține din 
ele ne aparţin din punctul de vedere al unei epoci. Ca să 
ne aparțină, se impune investigarea realităţii, orientarea 
aparatului de filmat spre temele majore, pe baza unei juste 
orientări politice şi ideologice. Întreaga perioadă pe care 
am străbătut-o, întregul drum pe care-l parcurgem, ne 
aduc în față o impresionantă geografie umană, mereu schim- 
bată, redimensionată. Dacă o parte din scriitorii noștri îşi 
pironesc privirea asupra acestei geografii „mişcătoare”, 
filmul de actualitate trece deasupra ei la o distanţă de mii 
de metri. Or, din avion, Terra nu se lasă secţionată. Trebuie 
mers cu pasul, pentru a cerceta, pentru a asimila fiecare 
centimetru pătrat al universului nostru, sub un cer care se 
cheamă socialism. 

„„Cotidienele („Scînteia“ în primul rînd), sezisează si 
dezbat în paginile lor multe din contradicţiile vieții noastre. 
Se spune lucrurilor pe nume, se-dezvăluie adevăruri atit 
de tari, încît ne apasă timpanele. Prin aceasta am făcut un 
imens pas înainte. Mai trebuie făcut încă unul, pentru ca 
aceste adevăruri să nu se oprească în pavilionul urechilor. 
Pe de altă parte, a nu critica anumite aspecte reale care 
frînează, umbresc, în zone înguste desigur, marile procese 
sociale — înseamnă a ne situa pe poziţii depășite, străine 
întregului nostru efort de înnoire continuă... Poate că ar 
trebui atacată o dată şi o dată problema aşa zisei conștiințe 
care trece prin stomac ori prin mașină, ori a celei care moare 
acolo. Nu ar fi lipsită de interes problema raporturilor dintre 
familie şi societate, dintre individ şi aceasta din urmă. Există 
oameni fericiţi, familii armonioase. Există si nefericiti, 
familii destrămate. Dacă încercăm să găsim o „justificare“ 
a acestora numai în țesătura relaţiilor sociale, am fi extrem 
de departe de adevăr. Sînt si alți factori: ereditatea, influen- 
tele, preconceptiilë — nu fără importanţă... Aș propune 
ca turnarea unui film să nu fie urmărită şi realizată doar de 
regizor, ci să fie consultați sociologi, psihologi. Nu pot fi 
de acord cu tov. lvasiuc că nu-l interesează filmarea cărţilor 
sale. Există și alți scriitori care ar putea fi atraşi spre film. 
Mă gîndesc la Ana Blandiana, purtătoarea unei lucidităţi 


dureroase. 
ASIST. UNIV. CORNELIA DAMINESCU 
Bd. Păcii nr. 166 — București 
+ 
Opritil Opriţii 


Opriti tot ce Direcţia reţelei cinematografice difuzează 
în prezent între limitele acestui pămînt românesc! Opriti — 
şi pe toate ecranele, ba chiar pe orice pinzë albă si mare, 
faceţi să ruleze „Planeta maimuţelor“!... Căci mai totdeauna, 
„in extremis“, șocurile pot să îndrepte dereglările psihice. 
E datoria curantului să încerce, 

DANIEL — Constanţa 


P.S.: „„.Şi să ruleze o lună, să ruleze două — pinë cînd o 
mulțime de oameni vă vor trimite scrisori mirate în care vă 
vor întreba: „de ce“? 
N.R.: Acest apel patetic cuprinde suficientă seriozitate 
şi suficientă glumă pentru ca să ni se pară demn de publicat, 
* 


Fantâmas, Fantâmas... 


Mă pasionează foarte mult filmele de aventuri dintre 
care cel mai mult mi-a plăcut serialul „Fantâmas”. Sînt 
nerăbdător să aflu sfîrşitul acestui serial. De aceea vă rog 


„frumos să publicaţi în revista „Cinema“ cîte serii mai sînt 


pînă-l prinde pe Fantëmas si cum se numesc ele. 
GHEORGHE STELICĂ — Constanţa 
N.R.: Aţi greşit adresa, stimate tov. Stelică. Intrebaçi 
ori Sfinxul, ori Pythia din Delphi. Serios vorbind, poat» 
o revistă de cinema să ştie cite serii se vor mai face cu 


Fantâmas? 
* 


Aventurierii, aventurierii... 


Am văzut acest film de patru ori, iar eu mă duc la un 
film cel mult de două ori, şi numai atunci cînd mi-a plăcut 
Un bărbat și o femeie" tot de patru ori l-am văzut). Dë 
iecare dată am descoperit și am observat ceva nou în acești 
„Aventurieri“, Filmul, pot spune că m-a pus pe gînduri, 
nu numai că m-a impresionat, şi asemeni unui erou homerian 
aş vrea să trăiesc şi eu această viaţă, cunoscindu-i chiar 

implacabilul destin. 
ADRIAN POPESCU 


Cezar Boliac 11 — Bucureşti 


N.R.: Nu vë grăbiţi să trăiţi destinele implacabile. Mai 
avem nevoie de opiniile dumneavoastră. Rămineţi printre 
noi, vă aşteptăm cu plăcere opiniile. 

Gheorghe Stelică — Constanța: 
m„„Cite serii mai sînt pînă îl 
prinde pe Fantâmas?" 

Dar cine poate ști? 


Craiov 
„ea:ș vrea .së văd multe comedii 
cu Sordi... comedii bune l" Vă mai 


N. Nicipereanu — 


amintiţi „Marele război“? * 

„Blestemul“... si „Alegerea de...” 


Pe marile ecrane avem ocazia să vedem tot felul de baza- 
conii de felul „Secretul rubinului negru“ numit la noi mai 
pompos „Blestemul“... Sînt multe western-uri bune pe care 
nu le-am văzut, sînt multe filme de aventuri bune despre 
care aflăm doar din reviste — si nouă ni se prezintă „Duelul 
lung“... Publicul nostru, mare iubitor al acestui gen, se 
omoară pentru un bilet la asemenea filme și în schimb nu 
merge la „O alegere de asasini“ — un film atît de sensibil, 
atit de real, atit de bine interpretat, realizat cu mult bun 
simţ. Critica (de multe ori subiectivă) ce face? 


ULISE VINOGRASCHI 
str. Vasile Lupu 21 — Galaţi 


N.R.: Critica — așa cum o spuneţi si dumneavoastră — 
e subiectivă. Altceva ce poate să facă? Dacă ar fi obiectivă, 
credeți că ar fi altfel? 


Ce știm despre actori? 


Am auzit pe cineva spunînd că este fericit fiindcă a auzit 
că Jeanne Moreau adoră fustele mini-jupe, dar.că nu poartă 
nimic din ceea ce adoră. Si că Marcello Mastroianni a divorțat 
a treia oară. Oare în aceasta constă fericirea persoanei 
respective? În cîteva date vagi care nu conţin nici cel mai 
mic adevăr? Ei şi? Hai să întoarcem lumea pe dos și să spu- 
nem că Mastroianni a divorţat nu a treia, ci a cincea oară, că 
Ursula Andress refuză să mai joace pînă nu va fi luată în 
căsătorie de Alain Delon, cë Monica Vitti se căsătorește cu 
Richard Burton si că Liz Taylor, deznădăjduită, se aruncă 
în braţele lui Belmondo, care la rîndul lui își părăsește 
nevasta pentru a se căsători formal cu Taylor, dar în realitate 
continuă să facă curte lui Anouk Aimëe. Ce scandalizat ar 
fi publicul! Pentru el actorul e bine încadrat într-o ramă 
din care nu are voie să iasă, orice s-ar întîmpla... 

ROBERT NICOLAESCU — Bucureşti 


N.R.: Aveţi dreptate. Dar aveți vreo soluție? Şi merită 
oare să găsim în acest domeniu superficial vreo soluție? 


- 
Pro Sordi 


De la începutul anului 1968 am văzut o singură comedie 
considerată de mine bună: „O lume nebună, nebună, nebu- 
në... Restul au fost comedii mediocre, într-adevăr cu un 
marë succes de casă. As vrea să văd cit mai multe filme în 
interpretarea lui Alberto Sordi. Îl consider un as al comediei 
amare italiene. 

NICKY NICIPEREANU-NAT 
Calea Bucureşti, bloc 3 — Craiova 
* 


Cititorii si critica 


„Angelica” este dată întotdeauna ca exemplu de film 
prost. Părerea mea este alta. În „Angelica“ n-ai să găseşti 
scene atît de penibile ca în „Răpirea fecioarelor“ și „Răzbu- 
narea haiducilor“, filme socotite ca o izbinda a cinemato- 
grafiei noastre, uitindu-se de ţărăncile rujate, pudrate si la 
ochi conturate din acest serial care nu depășește pitorescul. 
Prima serie din „Haiducii“ a fost socotită foarte bună, adică 
la fel de bună ca „Insula“, „Femeia nisipurilor“, „Falstaff“ — 
așa cum am putut vedea de multe ori în selecţia zilnică 
a -unor ziare. „Billy mincinosul” apărea la unii cînd foarte 
bun, la altii... 

MIHAELA GEORGESCU — Craiova 


N.R.: De ce faceți literă de lege din acele selecţii? 
Ginditi cu capul d-voastră, nu vă lăsați derutată. E mai 
înțelept așa... 


> 
De gustibus-dar nici chiar aṣa.. 


De curînd am citit o cronică semnată T. Caranfil, în 
care respectivul se declara împotriva prezentării pe ecranele 
noastre a unui film ca ,,Samuraiul”. Mi-am amintit atunci că 
respectivului nu-i plăcuseră nici alte filme considerate la 
vremea lor, atit de critică, cit și de cinefili, ca foarte bune. 
(„Hatari”, ,Denuntëtorul”). D.I. Suchianu, poate cel mai 
simpatizat cronicar cinematografic, are și el momente cînd 
e împotriva tuturor, Astfel, domniei-sale nu i-au plăcut 
filmele ca „Rocco“, „Umbrelele din Cherbourg“ și, la început, 
nici „Hiroşima, mon amour“. Ana Maria Narti n-a fost entu- 
ziasmată de „Un bărbat şi o femeie“, în schimb consideră 
„Samuraiul“ ca o operă desëvirsitë a genului. Sînt de acord 
că şi cronicarii sînt sclavii dictonului „de gustibus...“, însă 
nici chiar așa! Mă întreb fără încetare ce seisme misterioase 
dereglează optica şi logica acestor oameni tocmai cînd omul 
spectator are nevoie de îndrumarea lor pentru a fi ajutat 
să descifreze mesajul unui film. E de neconceput ca critica 
cinematografică să rămînă cea mai subiectivă, cea mai sen- 
timentală critică. Mi-ar place să citesc în revista dumnea- 
voastră un articol pe această temă semnat fie de Ov.S. Croh- 
mălniceanu, fie de Radu Cosasu sau de Ana-Maria Narti. 


CONSTANTIN PRICOP 
str. Izbindei 38 — Bucureşti 


N.R.: Vom cere criticilor indicati de dumneavoastră 
părerea lor în această problemă delicată. Dar pină atunci, 
fie vorba între noi, e chiar de neconceput de ce critica 
cinematografică rămîne cea mai „sentimentală“ critică? 

Cititorii si revista 


O ....mi-a părut bine că în numărul 9 ati evitat acele 
cronici ale filmelor care nu făceau altceva decit să umple 
paginile revistei, si așa puţine." 

HAGIRSETA GHEORGHE 
U.M. 01172/Caransebeș 

9 de ce nu ne-ati prezentat în numărul 9, la supli- 
ment, cronica filmelor ca și pînă acum, și care ne interesează 
atit de mult?” 

MARIA ARTINOVA 
str. Nucilor 19 — Botoșani 


O...më bucur mult că ati publicat articolul tov. di- 
rector adjunct Ovidiu Andrei de la DRCDF. Este justă ob- 
servatia și obiectivă. Imi pare rău că ati ocupat două pagini 
în nr.9 cu un singur portret „Julie Christie”. Cine vrea o 
poză a vreunei vedete, să şi-o cumpere, s-o decupeze si s-o 
pună sub pernă. 

MARIN TUDORACHE 
str. Ciurea nr. 9 — Bucureşti 


Polemica se inteteste 


Din voluminosul dosar al scrisorilor primite în jurul 
intervențiilor Tatianei Raica (nr. 6/1968) și ale celor care i-au 
răspuns în numărul 9/1968 (Marin Tudorache și Dan Gavri- 
lescu) reținem în deosebi această scrisoare din Cluj: 

„Pornesc cu intenţia de a-i răspunde lui Dan Gavrilescu: 
„Are cineva proiectul unui aparat care să depisteze pe acei 
tineri care nu vor să înţeleagă viața şi filmul?*. Nu, îi răspund 
eu, nu are nimeni un astfel de aparat si sper să nu-l aibă 
nimeni. Vreau să nu-l aibă nimeni. Un aparat ca acela nu tre- 
buie să existe. Viaţa e prea complicată sau prea simplă — 
cum vreți — ca să poată fi îneţeleasă pe deplin. Încerc că fiu 
mai clară. De fapt, de ce există aceste afișe cu banalul „In- 
terzis tinerilor sub 16 ani“? Răspuns: Pentru că ei nu înțeleg! 
Cred că se întîmplă așa, pentru că ei se izbesc deodată de 
mari adevăruri pe care pînă acum n:au avut voie sau n-au 
putut să le înţeleagă. Ei știu că sînt prea mici, că povestea 
adevărată de pe ecran nu e pentru ei si se poartă în conse- 
cinta. („Chicotesc, fluiera,'... — cum zice Dan Gavrilescu). 
Tot ce-i va atrage se va datori curiozitëtii lor copilëresti. 
E o scuză destul de şubredă, dar asta e. Revin la mult discu- 
tata ,,Angelicë”, Spuneti-mi, vă rog, ce nu putea fi înțeles 
acolo? De fapt filmul a fost interzis pentru că tinerii sub 16 
ani nu trebuiau să vadă anumite lucruri. Dar atunci ce 
nu era de văzut în „Un bărbat și o femeie“? Un ultim „de 
ce1', Mă refer la scrisoarea lui Marin Tudorache. De ce vizio- 
nind filme ca „Gustul mierii“, „Priveşte înapoi cu minie”, 
„Singurătatea alergătorului“... „oamenii ar umbla cu lacrima 
gata să cadă oricînd din coada ochiului“? Aceste filme sînt 
însăși viața, ori viața nu trebuie să te facă să plingi, ci să gîn- 
desti. Şi cred că oamenii (cuvîntul e subliniat) pot gîndi la 
orice vîrstă, mai afes dacă sînt ajutaţi. Adolescenta are nevoie 
de ajutorul celor „mari“, nu de afișe cu interziceri... 


ILI DAN — Cluj 


P.S.: Am împlinit de curînd 16 ani. Miine mă voi duce să văd 
filmul „Prinţesa“ — „interzis tinerilor sub 16 ani”. 


@ „De ce tocmai la 16 ani să fie punctul unde sfirseste 
neintelegerea și începe înţelegerea? De ce nu se fixează vir- 
sta de 17 ani? Sau 20? (Vlad Cernescu — Brașov). 

@ De ce unii adolescenți ajung totuși pînă acolo încît 
nu-și mai păstrează — în sala de cinema — demnitatea? De 
ce provoacă acele manifestări vulgare? Vor să fie remarcati, 
luați în seamă? Atunci greșesc, pentru că apar lumii într-o 
aureolă de prost crescuţi. Și atunci în loc de „interzis copiilor 
sub 16 ani“ s-ar putea scrie „interzis copiilor fără cei şapte 
ani de-acasă“... (lacob Cornea — Huedin) 


N.R. În această problemă fără de sfîrşit a virstelor, n-ar 
fi exclus și poate ar fi chiar necesar să apară afișe: „film 
interzis copiilor peste 30 de ani"... 


Telegrame 


6 Dr. B. Salter, Spitalui nr. 3 — Botoşani: După cite 
știm, nu s-a renunţat la ecranizarea filmelor despre care ne 
scrieţi. Să mai avem răbdare, deși ne dăm seama că sinteti 
unul dintre cei mai nerăbdători corespondenți ai noștri. 
Mai scrieti-ne, dar nu uitaţi că apariţia noastră e lunară şi 
corespondentii noştri se numără cu sutele... 

@ Ing. M.G. Ghinescu (în numele clubului de lubitori 
ai filmului de la uzinele Automatica — Bucureşti): Am pu- 
blicat în nr. 11 o discuţie cu conducerea DRCDF-ului, aşa 
cum ne-ati sugërat. Ce păreri aveţi? Vă așteptăm răspunsul. 

@ Petre Stefan — Ploiesi: Ştefan Constantin Naghi — 
Oradea; Florica Mihai — Caransebeş; ,,Pëstorita”: Adresa- 
ti-vë studioului București, redacţia de scenarii, Bd. Gh. Gheor- 
ghiu Dej 65, Bucureşti, iniţiatorul concursului la care vë res 


„feriţi. 


Rugăm pe toți cei interesaţi de concursul de scenarii, să 
se adreseze redacţiei respective, 


e 
= 


e vom vedea in 69 


Departe de noi intentia de a da 
cifre statistice, dar nu putem së nu 
remarcăm că în fiecare an, în lume, 
se fac aproximativ 3 000 de filme. 
Dintre aceste trei mii, abia dacă sînt 
pomenite in presa mondială, încă 
din timpul turnărilor — fie datorită 
faimei regizorilor sau actorilor, fie 
datorită abilității în afaceri a produ- 
cătorului — vreo trei sute. lar dintre 
aceste trei sute de filme cu greu s-ar 
putea găsi, o dată terminate, treizeci 
care să marcheze un eveniment cu 
adevărat artistic. Treizeci? Uneori 
nici trei! 


Nu ca o scuză a eventualei noastre 
lipse de previziune am spus ce-am 
spus — pentru că nimeni nu ne va 
cere socoteală dacă vreunul din fil- 
mele anunţate acum se va dovedi 


a nu fi meritat nici măcar citarea 
titlului (cel mult s-ar putea reproșa 
celor în drept neprogramarea pelicu- 
ielor care vor merita să fie văzute) — 
ci spre a aminti, incă o dată, că nu 
tot ce se turnează este film. 


Filme. Filme-de-aventuri, filme-ecra- 
nizări, filme-biografii, filme-eveni- 
mente, filme-romantice sau filme- 
pur-si-simplu, ca acel «Un bărbat si 


Foto: P. Zucca 


Foto: M.G.M. 


o femeie». Părerile, cum se ştie — În orele de muncă, actriță — ultima parteneră a Annie! Șase actori vor încerca în anul ce vine să-i semene 
ca puricii într-o traistă. Totul se Girardot în «Banda lui Bonnoty — în ceasurile de răgaz la chip şi personalitate lui Ernesto Che Guevara. Unul 
poate pleda pro şi contra. Pentru fotoreporter: Anne Wiazemsky. din ei va fi şi celebrul Omar Sharif 


filmul distractiv, deconectant. Pen- 
tru filmui pe firul evenimentelor, 
trecute sau prezente, inspirat din 
viaţa bună-rea de fiecare zi. Pentru 
filmui poveste-sentimentală, nu ca-n 
viață, dar frumoasă. Sau contra. leri, vedetă a generaţiei de aur. Azi, componentă a decorului construit pentru Catherine Deneuve la Hollywood: Charles Boyer. 
Contra pentru că: este comercial, 
este violent, este fals. Sau pur și 
simplu contra pentru că nu este 
«cinematografic» și deci nu ne inte- 
reseazd: păcătuiește prin cursivitate, 
claritate a ideilor, desăvirşire a ima- 
ginilor prea «corect» decupate. Ce 
mai încolo-încoace, literatură — se 
decretează cu dispreţ. Adică este 
plictisitor filmul lui Lelouch, este 
obositor «Departe de mulțimea dez- 
lănțuită» de Schlesinger, induiosdtor, 
oarecum, «Splendoarea in iarbă» ai 
lui Elia Kazan. 


Adevărul este că vrem de toate. 
Vrem să-i auzim si pe Adamo si 
pe Hallyday, să dansăm tango dar şi 
surf, să privim verdele regenerator 
si stenic al gazonului îngrijit engle- 
zeste si să ascultăm un disc de 
«tăcere» care să ne dea trei minute 
de linişte în vacarmul — a cite 1 leu 
zgomotul — al tonomatelor. Nu de 
alta, dar ca s-o putem lua de la capăt. 
Vrem şi așa şi aşa, iar cinematogra- 
ful se străduie, de cind s-a născut, 
să-i împace pe toți. Poate că este 
singura dintre arte care se mlădiază 
după gustul publicului și al epocii 
cu atita talent şi măiestrie. 


—— 


Foto: Paramount Pictures 


Anual se produc aproximativ 3 000 de filme in lume. Nu le putem 


vedea pe toate, poate nici chiar pe cele care ar merita, dar putem afla 


cîte ceva despre multe din ele. Este ceea ce încercăm să oferim citito- 


Deneuve — misterul parizian 


Ce filme vor fi gata in 1969? Uşor de 
spus, de vreme ce știm la ce se lucrează 
acum. Mai greu de raspuns la intreba- 
rea cite vom vedea din ele. 

Deocamdată aflăm că Hollywood-ul 
continuă să culeagă flori în grădinile 
vecinilor, după metoda sa de mult bre- 
vetată. Catherine Deneuve, concuren- 
ta nr. 1 a tezaurului naţional al Franţei, 
Brigitte Bardot, se află în California 
unde turnează alături de Jack Lemmon, 
în filmul produs de acesta, «Nebunii 
din aprilie». Partenerii lor, un cuplu 
celebru din generaţia de aur antebe- 
lică: Mirna Loy și Charles Boyer. La 
New York se pare că primirea actriţei 
franceze a fost ditirambică, mai cu 
seamă după succesul avut acolo de 
«Viață la castel». Se spune că doamna 
Deneuve aduce Statelor Unite «un nu 
ştiu ce frison nou și tipic parizian, încăr- 
cat de mister». De remarcat stilul ocea- 
nic, foarte roman-foileton, — «belle 
époque» — european. (!?) Regizor: 
Stuart Rosenberg. 


Western între zgirie-nori 


După epoca sa de netăgăduită și bine- 
meritată glorie, urmată de pulveriza- 
-rea triumfului în diferite subproduse 
ale genului, de preferinţă italiene, wes- 
tern-ul s-a reîntors la Hollywood ca 
să renască din cenușa-i autohtonă. O 
cenușă super-modernizată însă, pentru 
că noutatea viitoarei serii de șase 
western-uri constă în înclinațiile eroti- 
co-sadice ale eroilor (vai, bietii păzitori 
de vite!). Printre frumoasele saloon- 
urilor, plasate în zgirie-nori, sînt pome- 
nite Angie Dickinson si Raquel Welch. 
În principiu nimic nu ne mai miră, 
totuși numele lui John Schlesinger prin- 
tre cei șase regizori... Ne gindim însă 
că dacă autorul superbelor filme «Dar- 
ling» și «Departe de mulțimea dez- 
lănțuită» face un western de metro- 
polă, înseamnă că într-adevăr e ceva 
putred acolo, printre cow-boy. 


De la vodevil la tragedie 


Petersburgul din cel de-al patrulea 
deceniu al veacului trecut: acesta este 
locul acțiunii noului film în culori 
şi pentru ecran lat, «Caleașca verde», 
care se realizează în studiourile Len- 
film. Personajul principal, cel căruia 
filmul îi aduce un omagiu, este exce- 
lenta actriţă Varvara Asenkova de la 
Teatrul «Aleksandrinski», actriţă care 
a incintat Petersburgul de.altădată cu 
marele şi polivalentul ei talent: evolua 
cu dezinvolturë și în vodevil si în tra- 
gedia shakespeariană. (Asenkova a fost 
prima interpretă a rolului Mariei Anto- 
novna din «Revizorul» de Gogol). Fil- 
mul, în regia lui |. Frid, o are pe Natalia 
Teniakova în rolul principal. 


Brel și anarhia 


Femeile se imbracă à la Bonnie, iar 

rilor la această rubrică. 


Acelaşi Fellini s-a întrecut pe sine: culorile cele mai neașteptate se imbinë cu cos- 
tumele, machiajul si perucile cele mai extravagante. lată-l studiind o mostră. 


bărbaţii îl imită pe Clyde. Toti produ- 
cătorii îi vor neapărat pe Faye Dunaway 
şi Warren Beatty, iar regizorii visează 
la o lovitură de calibrul celei date de 
«Bonnie si Clyde». Unii sînt gata-gata 
să şi izbutească. Filmul la care lucrează 
Philippe Fourastier, «Banda lui Bonnot», 
este un fel de poveste gangsterească 
de prin anii 1914, ă la française. Adică 
în loc să se spargă bănci, se răstoarnă 
guverne. Anarhiștii, în frunte cu Bon- 
not-Bruno Cremer, sînt Annie Girar- 
dot, Anne Wiazemsky si Jacques Brel. 
Brel care s-a îndepărtat de cîntec dar 
nu si de revoltă: «am acceptat acest 
film pentru că personajele îmi plac. 
Ştiau ce vor, anarhistii începutului de 
veac! Doreau să schimbe lumea și erau 
foarte generoși. Îmi plac. Nu mai vreau 
să văd oameni în genunchi, nicăieri și 
niciodată», spune el. 


Buñuel si erezia 


Nu incape indoială că Luis Bunuel 
este un original: nimic din ce face el 
nu poate fi asemuit cu ce fac ceilalți. 
(Nu garantăm de operația inversă). 
Şi nu se desminte nici de data asta, 
pentru că în «Calea Laptelui» el se 
erijează, pare-se, în observatorul critic 
al unei religii — creştinismul, despre 
care spunea în 1962: «Cit despre pro- 
blema religioasă, sînt convins cë în 
sens absolut, crestinul nu are ce căuta 
pe acest pămînt». Azi Buñuel contestă 
că ar face din «Calea Laptelui» un film- 
sacrilegiu. Mai degrabă «un documen- 
tar foarte variat despre erezia în de- 
cursul veacurilor», adaugă scenaristul 
Jean-Claude Carriëre. Regizorul se mul- 
ţumește să declare că este povestea 
peripetiilor prin care trec doi vaga- 
bonzi (Laurent Terzieff şi Paul Fran- 
keur) în peregrinările lor pe drumul 
spre Compostello (dar şi prin diferitele 
momente, cam neplăcute, ale istoriei 
catolicismului). Buñuel rămîne tot Bu- 
fuel 

De 7 ori decapitat 


Reporterul prezent la turnare în 
zorii aceia reci de toamnă, declara mai 
tirziu că de șapte ori a căzut capul 
condamnatului de sub cuțitul ghilotinei 
şi de șapte ori s-a reluat totul de la 
început. Şi nu pentru că nu-și cunoștea 
călăul meseria, ci din pricina exigentei 
dusă pinë la exasperare a regizorului. 
Regizor ce se numeşte Claude Lelouch 
si care abia a terminat ultimul său film 
intitulat «Viaţa, dragostea, moartea». 
În rolul principal, cel al condamnatului, 
actorul, cu predilecție de teatru, ma- 
rocan de origine, Amidou. Filmul s-a 
realizat în 21 (douăzeci și una) de zile 
şi a fost pregătit în șase săptămîni. 
Tema: un violent rechizitoriu împo- 
triva pedepsei cu moartea. Metoda de 
lucru: povestea — inspirată de trei 
fapte diverse recente — filmată crono- 
logic. «O experiență foarte dificilă, 
mărturisește Amidou, cea mai dificilă 
poate din cariera mea. N-aveam timp 
nici măcar să am trac, darămite să com- 
pun, să joc. Intram în rol». Atit. 


Montesquieu în Nigeria 


Dacă filmul are sau nu ceva comun 
cu Montesquieu, nu ştim, deși se inti- 
tulează «Puțin cîte puţin sau Scri- 
sorile persane 1968», S-ar putea să 
aibă în măsura în care marele scriitor 
si ginditor francez cunoştea proverbul 
nigerian care l-a inspirat pe realizatorul 
Jean Rouch: puţin cite puţin, pasărea 
îşi clădește cuibul; ceea ce înseamnă 
că nigerianul își poate cuceri turbanul 
de sef. 

Rouch este cineast și etnograf și în 
aceste două ipostaze apare el de obicei 
(«Jaguarul», «Eu, un negru», «Vină- 


toare de lei cu arcul»), deci si de astă dată 4 
«Bucuria de a trăi a africanilor este o 
sursă profundă de meditație pentru 
europeni», spune el. «N-am de gînd să 
opun pe sălbatecii cei buni din junglă, 
parizienilor societății de consum, dar 
am de gînd să pipăi o realitate euro- 
peană prin prizma simplificatoare a 
unui ochi nealterat». Actori-actori nu 
există. Protagonisti sînt doi nigerieni 
si o tînără senegaleză. De altfel, pentru 
stilul artizanal-verist al lui Rouch, o 
echipă care in extenso numără patru 
oameni şi cîteva dialoguri improvizate, 
sînt exact cit si ce trebuie. 


De 6 ori Guevara 


«Secretul din Santa Vittoria»: un primar se luptă së 
salveze de fascisti un milion de sticle devin. 
Regizorul Stanley Kramer si actrita Virna Lisi 


Purtindu-si idealul ca un stindard, 
mai puternic după moarte pentru că a 
intrat în legendă — ce scurtă tinere de 
minte are omenirea, altfel s-ar feri de 
asemenea gafe! — Ernesto Guevara, 
faimosul «il Che», luptătorul rătăcitor 
este pe cale nu numai să devină un mit, 
dar și eroul a șase mari filme ce-i vor 
slăvi viața, îi vor ilustra opera și-i vor 
povesti moartea. Filmul americanului 
Richard Fleisher se turnează la Porto 
Rico, cu Omar Sharif în rolul lui «Che» 
și cu Jack Palance ca Fidel Castro. 
Regizorul Francesco Rosi a rămas în 
Italia și ka ales pe actorul Francesco 
Rabal. În Antile, sub ochiul atent al lui 
Tony Richardson, Albert Finney («Tom 
Jones») își lasă barbă ca să-i poată se- 
măna lui Guevara. Se mai vorbește 
insistent despre tandemurile regizor- 
actor Arthur Penn («Bonnie şi Clyde») 
— Burt Lancaster, Carlo Lizzani — 
Gian Maria Volontë. Pînă una alta, în 
această lună de sfîrșit de an, la Paris, 
lumea se imbulzeste să vadă «ll Gue- 
rillero» al lui Antoine d'Ormesson, cu 
tînărul romancier Michel de Castillo, 
actor în ceasurile sale de răgaz, în 
rolul Che Guevara 


Antonioni în Valea Morţii 


Nu prea departe de cetatea filmului 
american se află un loc care pe hartă 
apare ca o pată galbenă, cu un punct 
de cotă Zabriskie-Point (faimos prin 
temperaturile ridicate, de fapt cele mai 
ridicate pe care le înregistrează în 
timpul anului și care detin recordul 
pe teritoriul Statelor Unite). Lumea 
cunoaște de obicei locul sub denumirea 
de Valea Morţii, si în jurul ei circulă, 
sub formă orală şi scrisă, tot felul de 
legende, întîmplări reale sau hiperbo- 
liri ale imaginaţiei, dar şi aventuri si 
deznodăminte tragice. 

Michelangelo Antonioni s-a instalat 
cu echipa sa de filmare lîngă Los Ange- 
les, şi-a intitulat filmul — pentru infor- 
marea generală dar si singura informare 
pinë la ora de față — Zabriskie Point, 
a anunțat că lucrează la un film despre 
violență și despre tineretul protestatar 
american și a luat toate măsurile de 
claustrare a platoului şi locurilor de 
filmare «ca să nu întilnească, pinë la 
terminarea filmului, nici picior de gaze- 
tar sau fotograf». 

S-a mai aflat din sursele producători- 
lor că interpreta principală va fi o stu- 
dentă, o nouă descoperire a lui Anto- 
nioni (Pygmalionul italian se poate 
mîndri că lansează în lumea filmului nu 
star-uri, ci actrițe care se confirmă și 
în filmele altora), s-a mai putut afla că 
eroii din viaţă vor apare cam în ace- 
leași posturi si în film, si că cei mai 
multi dintre ei sînt studenti sau tineri 
din Los Angeles. Antonioni a ţinut si 
instiinteze că «Zabriskie Point» va în- 
semna o abatere de la tematica de pinë 
acum sau un nou orizont al gîndirii 
sale cinematografice si sociale. Vio- 
lenta, protestul si tineretul, la care se 
adaugă personalitatea lui Antonioni 

— ca observator, de astă dată activ, al 


fenomenului violență raportat la viața 
americană, constituie totuși destule 
gajuri pentru ca prima peliculă reali- 
zată dincolo de ocean de către Anto- 
nioni să se anunţe ca un eveniment 
cinematografic în 1969. 


Filmul veacului? 


Nu ştiu cit de bun va fi filmul inti- 
tulat cuprinzător «Creierul». Ştim însă 
de pe acum că este cel mai scump care 
s-a realizat vreodată în Franţa: 24 mi- 
lioane de franci. Alte amănunte , tot 
atit de lipsite de pret în momentul 
premierei: patru luni de turnare (adică 
foarte mult N.R.), două versiuni, una 
franceză și una engleză, exterioarele 
filmate la Paris, Londra, New York, în 
Belgia, Normandia, pe malurile Loirei 
si în Sicilia; un pachebot («France»), o 
copie a statuii Libertăţii, helicoptere 
(multe), un tren blindat, circa douăzeci 
vehicule de toate calibrele; circulația 
blocată pe șoseaua Deauville-Honfleur 
în fiecare seară în luna cea mai aglo- 
merată a anului și un escadron de 
jandarmi ce vorbesc în limba lui Shake- 
speare. Ceea ce înseamnă, în afara 
echipei cu care lucrează regizorul în 
persoană, alte două aflate în stare de 


permanentă alarmă la New York (una 
pe bordul unui vas, cealaltă pe bordul 
unui avion). Figuranţii: Jean-Paul Bel- 
mondo, Andre Bourvil, David Niven, 
Elli Wallach și o contesă venețiană 
(veritabilă), Silvia Monti. 

Pentru că vedeta, ati înțeles, este 
regizorul, celebrul Gerard Oury, auto- 
tul celor mai rentabile filme din isto- 
ria cinematografului (!?) — «Prostă- 
nacul» si «Hoinăreala cea mare» — și 
deci cel mai în drept să pretindă orice 
şi mai cu seamă oricit. Formula dom- 
niei-sale, studiată și îmbunătățită, se 
poate rezuma cam așa: «Cel mai im- 
portant într-un film este mai întîi su- 
biectul, apoi actorii și, în al treilea rînd, 
tehnica». Totuşi se pare că îl roade o 
nemulțumire: «Record de buget, re 
cord de rețete, nu pot să-mi bat toată 
viaţa propriile-mi recorduri! Va trebui 
într-o bună zi să mă opresc. Data 
viitoare voi încerca poate să fac un 
film ieftin». 

De n-ar fi procesele de conștiință... 


Spuneam la începutul acestor rînduri 
că se fac cam 3 000 de filme pe an 
dintre care uneori nu rămîn nici 3. 
Cred că am greșit, unul singur aiunge! 


Rodica LIPATTI 


v «La chamade» (după Françoise Sagan) se anunță ca unul 


Ja 


Angie Dikinson, o frumoasă de saloon tip %9: colbul a fost inlocuit cu marmura, jupoanele dantelate cu miniroba. 


i Gérard» 


SATYRICON 


Nu e puţin lucru să vezi un Fellini 
(mai ales la noi), darămite să-l priveşti, 
lucrind. Aşadar, despre «Satyricon»: 
Cinecitta. In curtea vastă cit un parc 
public irumpe cu toată viteza un auto- 
buz de la ferestrele căruia mă privesc 
in treacăt făpturi stranii, un amestec 
ciudat între martieni şi cetățeni ai 
Romei antice. Uluită, necrezindu-mi 
ochilor, mă întreb o clipă «Visez, e un 
coşmar?!» Rațiunea intervine insa 


prompt şi logic. «Satyricon!» Fellini a 
inceput deci filmările! — asa cë mă în 
drept grăbită spre clădirea nr. 4, carti- 
erul general al noului film al lui Fede- 
rico Fellini. «Satyricon» este o adap- 
tare liberă după romanul cu acelaşi 
nume al scriitorului roman Petronius. 
Cum va fi filmul? Nimeni nu știe încă, 
nici măcar regizorul. Un singur lucru 
este cert. În «Satyricon», Fellini va 
putea în sfîrşit da friu liber fanteziei 
sale debordante si năstrușnice. 

Pe platou figurantii (pasagerii au- 
tobuzului de adineaori) stau în grupuri 
plasate într-o dezordine savant stu- 
diată. Priveliştea de ansamblu este 
de-a dreptul fantastică. Parafrazind tit- 
lul ultimei realizări a lui Fellini se 
poate spune că o asemenea incursi- 
une de tipul celei pe care o tacem, prin- 
tre decoruri, aparate, masinisti și figu- 
ranti, înseamnă de fapt «trei pasi in 
delim, căci acest univers grotesc, 
peste care parcă suflă un vint de ne- 
bunie, pare a fi rodul unei imaginatii 
delirante. Un munte de bărbat (Fellini 
l-a descoperit cutreierind prin măcelă- 
riile Romei), cu sprincenele rase si fața 
acoperită de un strat de vopsea roșie, 
zimbeste ştirb unei dansatoare cu 
bust imens care are obrazul vărgat de 


dungi ocre și aurii. Alături, un alt 
colos cu chipul şi chelia poleite cu aur, 
se roagă cu mîinile înălțate la cer, in 
timp ce lingă el o negresă de o frumu- 
sete sălbatică și animalică, se joacă 
cu faldurile de un alb fosforescent ale 
peplumului său. Dar spectacolul ce 
ni se oferă este de-a dreptul indescrip- 
tibil în cuvinte, pentru că de data asta 
Fellini s-a întrecut pe sine însuşi. 
Culorile cele mai neașteptate se îm- 
bină în costumele, machiajele și peru- 
cile cele mai extravagante şi mai ex- 
centrice, realizate după indicaţiile mi- 
nutioase și desenele caricaturale fă- 
cute chiar de el. 

În mijlocul acestui virtej colorat, 
Fellini străluceşte de incintare. E feri- 
cit că lucrează și mai ales că se poate 
desfășura nestingherit, că poate face 
orice. Şi trebuie spus că profită din 
plin de acest privilegiu. Rezultatul? 
Toată lumea îngrozită, îngrijorată, ne- 
încrezătoare, producătorul îşi smulge 
părul din cap, dar în fond toată lumea 
știe că pinë la urmă, cu bagheta magică 
a talentului său, Fellini va face să se 
intrupeze din acest haos aparent de 
personaje bizare, un nou succes cine- 


matografic. 
Manuela GHEORGHIU 


jin sfirsit, după ani de așteptare, Cinemateca 
chisă pentru inventar total si renovare intr-un 
s anume, poetic chiar) a dăruit pieței cinema 
rafice bucureștene acel clasic, uimitor și 
ult dorit film de «cată si spată» cu titlul original 
Vinci cliştii». 
* Intirzierea lui prea indelungată a făcut ca in 
lipsă să se spună totul despre dinsul, acest tul- 
burător mesaj uman; și de aceea, şi mai ales 
pentru a nu cădea in «ifosita» cronicii domniso- 
reşti noi nu ne vom permite decit să repetëm 
ceea ce e de repetat, omagiind prin aceasta pe 
clasicii noștri in viață. A 
Vin ciclistele e un film profung tragic. El arată 
dar mai ales eforturile 


tovarăşilor sai. Dar 
ul nepărtinitor şi in 
, modestă chiar, el 
aproape de victoria finală cind o mină criminală 
| împinge in mocirla ismului. Eroul decade 
aznic și în final, ca-n filmele cu toreadori 
loatati la singe, il vedem făcind orgii cu pepsi- 
cola intr-o tavernă din Brăila anilor 1900. Acum — 
şi dici filmul se termină pentru a se continua in 
sufletele noastre — privirea sa tristă, alienată, 
ca a măreței Garbo, rămîne atintitë spre specta- 
tor, depăşindu-l, emotionindu-l, stergindu-i na- 
sul gi lăsindu-l adinc řece. 

implicațiile filozofice şi sociale chiar sint foarte 
mari. "Un ciclist nu e numai o ciclistă ci însuși 
simbolu! ciclismului şi ciclismul, despre care 
s-au mai făcut'țilme detective si cu crime (vezi 
«Hoţii de bicici şi «Moartea unui ciclist» — 
adevărate satire la adresa profesionalismului) 
ciclismul ne face să ne gindim la sport. Or 
sportul e ca și poezia contemporană, un bun 


rit — 
n muncă de 
agoste de o fată 


titlul, în traducere D.R.C.DF. «Lacrimi şi pedale» 
(sau, tot atit de bine «Lacrimi și pe dale»...) 


CELE 
MAI 


BUNE 


În urma consultării preferințelor a 20 de critici și cronicari cinematografici 
(Mircea Alexandrescu, Eugen Atanasiu, Călin Căliman, Radu Cosasu, Dorian 
Costin, Ov. S. Crohmălniceanu, Adina Darian, Anna Halasz, Gelu lonescu, Dinu 
Kivu, Rodica Lipatti, George Littera, Mihail Lupu, Alice Mănoiu, Ana-Maria Narti, 
Florian Potra, Valerian Sava, Eva Sîrbu, Tudor Stănescu, D.I. Suchianu) rezultă 
că cele mai bune filme străine care au rulat in premieră pe ecranele noastre in 


1968 sînt următoarele: 


1. Noaptea, de Michelangelo Antonioni 20 puncte 
2. Fragii sălbatici, de Ingmar Bergman 19 puncte 
3. Hiroşima, dragostea mea, de Alain Resnais 18 puncte 
4. Cei şapte samurai, de Akiro Kurosawa 16 puncte 
1 0 FI L M E 5. Billy mincinosul, de John Schlesinger 16 puncte 
6. Samuraiul, de Jean-Pierre Melville 15 puncte 
7. Am întîlnit tigani fericiţi, de Aleksander Petrovic 13 puncte 
8. Becket, de Peter Glenville 10 puncte 
9. Domnisoarele din Rochefort, de Jacques Demy 10 puncte 
A t- E 10. El Dorado, de Howard Hawks 8 puncte 


ANULUI 


omun. Cine nu intelege ciclismul, sportul in 
sine, nu are acces la Barbu (lon) sau la Valéry 
tot lon) — aceste faruri mult imitate de epigoni 
contemporan: in viată 

Cam asta e esenta filmului ṣi unul din perso 
najele episodice ale acestei necruțătoare satire 
morale o rezumă intr-o replică: «Sint pentru 
cuvintele simple şi pentru mesaju! de adio». 

Ecranizare a celebrului roman Vin-etu (Nobe! 
783) filmul. cu sali pline pinë la refuzuri, işi 
justifică popularitatea. El readuce pe ecran perso 
naje cunoscute, familiare, puteți zice. de pe 
stradă. Faţă de ele actori: au avut sarcina grea de 
a lupta cu tradiția și inovatia. Aşa in rolul lu 
Tapalaga, eroul pozitiv și negativ in acelaş: timp 
am recunoscut magistrala prezență a lu: Tom 
Courtenay (care a mai fost in viaţă si alergatoi 
de cursă lungă, insă singuratic, instrainat, fara 
persoanele ce-l! insotesc). În Mircea Incendia 
torul, intrupat de Orson Welles (spre care noi 
tindem) am descoperit partea gingasa a partituri: 
clasice. Prezenţa sfioasë a Anei, cu alura sa 
teciorelnicë gi minijupată de factoritë primă si 
secundă,a prilejuit prin aportul debutantei cu 
reale posibilități Catherine Deneuve. o adevărată 
frescă vie a femeii contemporane 

Au excelat insă rolurile eposodice, de caracter 
in Dem. Bib., simplul rutier Louis de Funès a fost 
peste aşteptări. Nici tragica prezenţă a lui lor- 
dache Bănică, muzicantul pribeag (numele in- 
terpretului ne e complet necunoscut) nu me-a 
infiorat mai puțin. 

Stilistic vorbind, regizorul Micheles Morgan 
n-a putut îndepărta cu totul pasiunea sa pentru 
neorealism și fără voie ne-am amintit de creațiile 


sportiY le face ci sale anterioare «Maimuţa planetelor», «Fii cu- 


minte Cristofor». eFraqii domestici» Dar pe 
acest trunchi masiv s-au altoit sugestiile nouvel 
vag-ului din «Un bărbat şi tot atitea femei», 
uPielita dulce», «Petrică nebunul». Însă influența 
era deplin asimilată, nu ca oricare alta. Creatorii 
au fost serviţi de o echipă exemplară așa că fil- 
mul e un produs colectiv, şi le face cinste. Toate 
acestea, mănunchi de calităţi si observaţii obiec- 
tive, ne fac insă să ne mirăm de atitudinea unor 
critici care n-au inteles filmul sau n-au vrut poate 
să-l înțeleagă. Ne-au mirat şi ne-au mihnit căci 
ne-ar fi plăcut să avem de data aceasta un con- 
cert de afirmații, de laude, de admiratii, cărora 
le ducem de mult dorul. Prietene critic, invata 
să aplauzi, căci publicul .nu iartă şi cineastii 
uită! 

Dar despre toate acestea vom mai scrie şi cu 
alt prilej,in zodii mai faste şi la Mamaia, unde cu 
adevărat merită să fie selecționat 


p. conf. 
Gelu IONESCU 


Favoritul criticilor români pe “68: 
filmul «Noaptea» 


De peste hotare: 


Blackman Honour 
Borgnine Ernest 
Brincourt Andrë 
Buñuel Luis 
Cardinale Claudia 
Cournot Michel 
Chytilova Vera 
Delon Nathalie 
Fellini Federico 
Godard Jean-Luc 
Goldscheider Frantisek 
Grelier Robert 
Harvey Laurence 
Hawks Howard 
Iutkevici Serghei 
Johnson Richard 
Kopanevova Galina 
Koscina Sylva 
Lualdi Antonella 
Maleavina Valentina 
Miccichë Lino 
Montserrat Odile 
Morales Antonio 
Negulescu Jean 
Nemec Jan 
Obermairova Iaroslava 


Sundgren Peter Nils 
Truffaut François 
Vadim Roger 

Vlady Marina 
Welles Orson 


Mulţumim celor care 
au scris revista, celor care 
au tipărit-o şi celor care 


Din tară: 


Albert Francisc 
Albu Alexandru 
Aldulescu Rodica 
Amza Pellea 


Bărbulescu Petre 
Benczel Bella 
Bengescu lon 
Besoiu lon 

Birsan Ion 

Bircă Victor 
Blaier Andrei 

Blau Cristina 
Boiangiu Alex. 
Bostan Elisabeta 
Bratu Horia 
Calotescu Virgil 
Cantacuzino lon 
Cassian Nina 
Cazaban lon 
Căliman Călin 
Gindea Virgil 
Cinca Silvia 
Ciobotărașu Ştefan 
Ciulei Liviu 
Cocea Dinu 

Cociu Mihai 
Constantinescu Eduard 
Constantinescu Pavel 
Costea Virgil 
Costin Dorian 
Costinescu Mihai 
Creangă Mihai 
Cristovici Şerban 


Crohmălniceanu Ov. S. 


Croitoru Alecu 
Dabija C. 
Darie Iurie 


au citit-o. 


| Tuturor le urăm feri- 


| cire! 


Dichiseanu Ion 
Dinică Gheorghe 
Dobrescu Dan 
Dragoș Sandu 
Drăgan Paula 
Dumitru Nicolae 
Dumitrescu Zamfir 
Dumitrescu N. 
Duţă Ion 

Euerle Fory 


Florian R. 


Iorgulescu Mircea 
lugu Perian-Tudor 
Ivasiuc Alex. 

Keleman Francisc 


acesta 


şi-au dat concursul 
în paginile revistei noastre 


Rădulescu Neagu 
Răduleț Remus 
Ripeanu Bujor 
Sălcudeanu Petre 
Schuster-Cordonet I. 
Serafim Radu-George 
Sibianu George 
Silvestru Valentin 
Simion Eugen 
Skibinsky Elena 


următorii colaboratori: 


Solomon Dumitru 
Sorescu Marin 
Stavri Mircea 
Stănescu C. Radu 
Steiner Sami 
Stiopul Savel 
Stoian Mihai 
Stoiciu Constantin 
Suchianu D.I 
Suvăilă Benone 
Sutë Andras 


Ulise 
Vitanidis Gheorghe 
Vulpescu Romulus 
Vasile Tomescu 
Wald Henri 


Mulţumim 

in mod deosebit 
Caselor de Filme 
Columbia Pictures, 


Metro Goldwyn Mayer, 


Mosfilm, 
Paramount, 

Rank Organisation, 
United Artists, 
Universal City Studio 


şi Agentiilor de Publicitate 


Defa, 

Diffusion de Films 
Cinematographiques, 
Film Bulgaria, 


pës, > nr.12 


ANUL VI (72) 


revistă lunară 


de cultură 


